# Abbey Road (албум)

### Из пројекта Википедија

"Abbey Road" је хронолошки последњи снимљен албум "Битлса". Продуцирао га је Џорџ Мартин и по многима се сматра најбољим албумом ове групе.

Након катастрофе пројекта "Get Back", многи су већ увелико отписали групу која је упала у велике финансијске проблеме са матичном компанијом "Apple". Многи су их саветовали да ангажују новиг менаџера. Макартни је био на путу да прихвати тај предлог, али је прво одлучио да стави на проверу да ли група уопште постоји, што су претходни албуми и синглови све гласније порицали.

Позвао је продуцента Џорџа Мартина, из ЕМИ-ја и рекао да треба заборавити на све међусобне конфликте и проблеме, те још једном ући заједно са групом, у студио. Мартин је пристао, иако је први поверовао да је пред њим посао са "лабуђом песмом" групе. Нема ни једног видео снимка из овог периода. Фотографије су малобројне, у боји и не говоре о односима међу члановима, као и о музици. Насловна слика је једна од најпознатијих слика за албум у историји-"Битлси" један по један прелазе улицу испред студија на "Abbey Road"-у, што је касније, због њиховог изгледа, по ко зна који пут доведено у везу са феноменом "Пол је мртав".

Да би се удовољило Ленону, А-страна албума сачињена од низа самосталних песама, а да би се удовољило Макартнију, Б-страна је "мешавина" тематски или музички сличних песама.

Албум је осмишљен необично светло за ситуацију у којој је група била. У постпродукцији је придодат и симфонијски оркестар. Интересантно је да једини пут у каријери, неки албум Битлса почиње са четири песме сва четири различита аутора-Леноновим "Come Together", Харисоновим "Something", Макартнијевим "Maxwell Silver Hammer" и Старовим "Octopus Garden".

Ни једна песма се не издваја, да би била описана, али ипак по многима ово је најбоље осмишљен албум Битлса.

Иако су се договорили да током снимања не спомињу катастрофу усред које су се налазили, Макартни је након снимања покренуо питање менаџмента. Био је дочекан хладнокрвно и најпре практично, а потом и званично, 9. априла 1970. године, напустио је Битлсе. Ипак заслуге за овај албум, објављен септембра претходне године, преписују се њему. Ленону се није свидео.

Добављено из "http://sr.wikipedia.org../../../a/b/b/Abbey_Road_%28%D0%B0%D0%BB%D0%B1%D1%83%D0%BC%29_9fad.html"

Категорије страница: Битлси · 1969. албуми

##### Views

- Чланак
- разговор
- Тренутна ревизија

##### Претрага

##### Други језици

- Català
- Dansk
- Deutsch
- English
- Esperanto
- Español
- Suomi
- Français
- Gaeilge
- עברית
- Magyar
- Italiano
- 日本語
- 한국어
- Nederlands
- ‪Norsk (bokmål)‬
- Polski
- Português
- Русский
- Svenska